CELEX: 32017R1551
Language: el
Date: 2017-07-14 00:00:00
Title: Κατ' εξουσιοδότηση κανονισμός (ΕΕ) 2017/1551 της Επιτροπής, της 14ης Ιουλίου 2017, για την τροποποίηση του παραρτήματος I του κανονισμού (ΕΕ) 2016/1076 του Ευρωπαϊκού Κοινοβουλίου και του Συμβουλίου περί εφαρμογής στα προϊόντα καταγωγής ορισμένων χωρών μελών της ομάδας κρατών Αφρικής, Καραϊβικής και Ειρηνικού (ΑΚΕ) των ρυθμίσεων που προβλέπονται στις συμφωνίες οικονομικής εταιρικής σχέσης ή στις συμφωνίες που οδηγούν στη σύναψη τέτοιων συμφωνιών

15.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 237/59
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2017/1551 ΤΗΣ ΕΠΙΤΡΟΠΉΣ
   της 14ης Ιουλίου 2017
   για την τροποποίηση του παραρτήματος I του κανονισμού (ΕΕ) 2016/1076 του Ευρωπαϊκού Κοινοβουλίου και του Συμβουλίου περί εφαρμογής στα προϊόντα καταγωγής ορισμένων χωρών μελών της ομάδας κρατών Αφρικής, Καραϊβικής και Ειρηνικού (ΑΚΕ) των ρυθμίσεων που προβλέπονται στις συμφωνίες οικονομικής εταιρικής σχέσης ή στις συμφωνίες που οδηγούν στη σύναψη τέτοιων συμφωνιών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2016/1076 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, περί εφαρμογής για προϊόντα καταγωγής ορισμένων χωρών μελών της ομάδας των κρατών της Αφρικής, της Καραϊβικής και του Ειρηνικού (ΑΚΕ) των ρυθμίσεων που προβλέπονται στις συμφωνίες οικονομικής εταιρικής σχέσης ή στις συμφωνίες που οδηγούν στη σύναψη τέτοιων συμφωνιών (1), και ιδίως το άρθρο 2 παράγραφος 2,
   Εκτιμώντας τα ακόλουθα:
   
               (1)
            
            
               Ο κατάλογος των δικαιούχων χωρών των ρυθμίσεων πρόσβασης στην ενωσιακή αγορά που θεσπίστηκε με τον κανονισμό (ΕΕ) 2016/1076 καθορίζεται στο παράρτημα I του εν λόγω κανονισμού. Ο εν λόγω κανονισμός προβλέπει επίσης διαδικασία για την εφαρμογή από την Ευρωπαϊκή Ένωση των μέτρων διασφάλισης για τα προϊόντα καταγωγής των χωρών που περιλαμβάνονται στον κατάλογο του παραρτήματος I.
            
         
               (2)
            
            
               Ο κανονισμός (ΕΕ) 2016/1076 εξουσιοδοτεί την Επιτροπή να εκδίδει κατ' εξουσιοδότηση πράξεις για την τροποποίηση του παραρτήματος I του εν λόγω κανονισμού έτσι ώστε να προστίθενται κράτη από την ομάδα κρατών ΑΚΕ που έχουν ολοκληρώσει τις διαπραγματεύσεις σχετικά με μια συμφωνία οικονομικής εταιρικής σχέσης (ΣΟΕΣ) με την Ευρωπαϊκή Ένωση.
            
         
               (3)
            
            
               Τα κράτη ΣΟΕΣ της Κοινότητας για την Ανάπτυξη της Μεσημβρινής Αφρικής (ΚΑΜΑ), η Ευρωπαϊκή Ένωση και τα κράτη μέλη της ολοκλήρωσαν τις διαπραγματεύσεις για μια συμφωνία οικονομικής εταιρικής σχέσης στις 15 Ιουλίου 2014. Τα κράτη της ΣΟΕΣ της ΚΑΜΑ, η Ευρωπαϊκή Ένωση και τα κράτη μέλη της υπέγραψαν τη συμφωνία στις 10 Ιουνίου 2016 (2).
            
         
               (4)
            
            
               Το Λεσόθο επικύρωσε τη ΣΟΕΣ στις 16 Σεπτεμβρίου 2016.
            
         
               (5)
            
            
               Η Μοζαμβίκη επικύρωσε τη ΣΟΕΣ στις 28 Απριλίου 2017.
            
         
               (6)
            
            
               Το Ευρωπαϊκό Κοινοβούλιο ενέκρινε τη ΣΟΕΣ στις 30 Σεπτεμβρίου 2016.
            
         
               (7)
            
            
               Ως εκ τούτου, η ΣΟΕΣ εφαρμόζεται προσωρινά από τις 10 Οκτωβρίου 2016.
            
         
               (8)
            
            
               Κατά συνέπεια, το Λεσόθο και η Μοζαμβίκη θα πρέπει να συμπεριληφθούν στο εν λόγω παράρτημα I ώστε να διευκολυνθεί η πλήρης εφαρμογή της ΣΟΕΣ με την ΕΕ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το Βασίλειο του Λεσόθο και η Δημοκρατία της Μοζαμβίκης συμπεριλαμβάνονται στο παράρτημα I του κανονισμού (ΕΕ) 2016/1076.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Ιουλίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 185 της 8.7.2016, σ. 1.
   
      (2)  Συμφωνία οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου (ΕΕ L 250 της 16.9.2016, σ. 3).